open-index/open-wikipedia-markdown huggingface dataset:
מרקו פרקוביץ' תומפסון

**מרקו פרקוביץ' "תומפסון"** (בקרואטית: **Marko Perković**; נולד ב-27 באוקטובר 1966) הוא זמר קרואטי וסולן להקת תומפסון מאז 1991.

פרקוביץ' נולד בכפר צ'אוגלבה, שבזמן הולדתו היה חלק מהרפובליקה הפדרלית הסוציאליסטית של יוגוסלביה, וכיום נמצא בתחומי קרואטיה. הוא השתתף במלחמת העצמאות של קרואטיה (1991–1995), ובמהלכה החל את הקריירה שלו עם השיר בויאנה צ'אוגלבה (Bojna Čavoglave), המזוהה עם הלאומיות הקרואטית. בשנת 2002, לאחר צאת אלבומו *[[E, moj narode]]*, החל את סיבוב ההופעות הגדול הראשון שלו. מאז 2005, הוא מארגן חגיגה בלתי רשמית של יום הניצחון בכפר הולדתו.

במהלך הקריירה שלו, פרקוביץ' היה נתון למחלוקות רבות בשל הופעותיו ושיריו, שלטענת מבקרים רבים כוללים אפולוגטיקה כלפי אוסטאשה, המשטר הפשיסטי הקרואטי מתקופת מלחמת העולם השנייה.

## ביוגרפיה
ממוזער|250px|פרקוביץ' בפרנקפורט
פרקוביץ' נולד בשנת 1966 בכפר צ'אוגלבה שבהרפובליקה הסוציאליסטית של קרואטיה (אז חלק מיוגוסלביה). אביו עבד כגסטארבייטר בגרמניה והיה מגיע הביתה לעיתים רחוקות. הוא סיים את לימודיו בספליט. בשנת 1991, לאחר הכרזת העצמאות של קרואטיה מיוגוסלביה, הצטרף לצבא הקרואטי. במהלך שירותו נשא תת-מקלע תומפסון, ומכאן כינויו, שהפך לשם הבמה שלו.

במהלך שירותו, כתב את השיר "בויאנה צ'אוגלבה", שהפך ללהיט בתקופת המלחמה וסימן את תחילת הקריירה המוזיקלית שלו. בשנת 1992, החל להופיע ברחבי קרואטיה, והוציא את אלבומו הראשון. ב-1995 חזר לצבא, הצטרף ליחידת הלוחמים מדורניש והשתתף במבצע סערה, שם היה בין החיילים הראשונים שנכנסו לערים דרניש וקנין.

## קריירה

אחרי המלחמה, הפופולריות של תומפסון דעכה, אך ב-2002 חלה התאוששות עם צאת האלבום *E, moj narode*.

במהלך הקריירה שלו, פרקוביץ' ציין כי מייטה בוליץ', Nightwish, Iron Maiden, AC/DC ו-Dream Theater השפיעו עליו.

## מחלוקות
פרקוביץ' היה מעורב במחלוקות רבות עקב התבטאויותיו, השירים שביצע וקהל המעריצים שלו. חלק משיריו כוללים אזכורים ברורים לאוסטאשה, והאימוץ של סיסמאותיהם על ידי חלק מהקהל בהופעותיו הוביל לאיסור על הופעותיו במדינות שונות, כולל שווייץ והולנד. בין היתר, הופעותיו נאסרו למשך שלוש שנים בכל מדינות אזור שנגן, לאחר שהרשויות השווייצריות קבעו כי שיריו משבחים את משטר האוסטאשה.

## חיים אישיים
בשנות ה-90 היה פרקוביץ' במערכת יחסים עם הזמרת הקרואטית דניאלה מרטינוביץ'. לאחר מכן, נישא לסנדרה רוגיץ', אותה פגש במהלך הופעה בקנדה. לזוג חמישה ילדים.

## קישורים חיצוניים
* 

## הערות שוליים

קטגוריה:זמרים קרואטים
קטגוריה:זמרים-יוצרים
קטגוריה:מוזיקאי רוק
קטגוריה:ילידי 1966
וילפורד ברימלי

**אנתוני וילפורד ברימלי** (באנגלית: **Anthony Wilford Brimley**; נולד 27 בספטמבר 1934 – 1 באוגוסט 2020) היה שחקן אמריקאי. לאחר שירותו בחיל הנחתים של ארצות הברית ועבודות מזדמנות בשנות ה-50, החל ברימלי לעבוד כניצב וכפעלולן בסרטי מערבונים בסוף שנות ה-60. הוא התבסס כשחקן אופי בשנות ה-70 וה-80, והופיע בסרטים כמו הסינדרום הסיני, הטוב מכולם, היצור וקוקון. ברימלי היה ידוע בגילום דמויות מבוגרות מגילו בפועל. הוא היה הפנים המוכרות של פרסומות הטלוויזיה של חברת Quaker Oats. בנוסף, הוא קידם מודעות לסוכרת והופיע בפרסומות טלוויזיה בנושא עבור Liberty Medical, תפקיד שהפך אותו למם אינטרנטי.

## חיים אישיים

אנתוני ווילפורד ברימלי נולד בסולט לייק סיטי ב-27 בספטמבר 1934 הוא הצטרף לנחתים ב-1953 ושירת באיים האלאוטיים במשך שלוש שנים. הוא גם עבד כשומר ראש של איש העסקים הווארד יוז

ברימלי היה חבר בכנסייה של ישוע המשיח של קדושי אחרית הימים. הוא היה נשוי ללין בגלי מ-6 ביולי 1956 עד למותה ביוני 2000, ולהם היו ארבעה בנים: ג'יימס צ'ארלס, ג'ון מייקל, ויליאם קרמן ולורנס דין.

ב-31 באוקטובר 2007, הוא נישא לבוורלי ברי הם ייסדו את הארגון ללא מטרות רווח Hands Across the Saddle (HATS) בביגהורן באסין.

ברימלי נפטר בבית חולים בסנט ג'ורג', יוטה, ב-1 באוגוסט 2020, בגיל 85, לאחר שסבל מסיבוכים בכליות במשך חודשיים.

## פילימוגרפיה

## קישורים חיצוניים

* 

## הערות שוליים

קטגוריה:תופעות אינטרנט
קטגוריה:שחקנים אמריקאים
קטגוריה:אמריקאים ממוצא ולשי
קטגוריה:אמריקאים ממוצא סקוטי
קטגוריה:אמריקאים ממוצא אנגלי
קטגוריה:אמריקאים ממוצא דני
קטגוריה:אמריקאים שנולדו ב-1934
קטגוריה:אמריקאים שנפטרו ב-2020
הום פרייז

**הום פרייז** (בתעתיק לעברית, מאנגלית: "**Home fries**", ובגרמניה נקרא "**Bratkartoffeln**") הוא תבשיל נפוץ, בסיסי וקל להכנה העשוי מתפוחי אדמה מבושלים הנחתכים כפרוסות, קוביות או עיגולים. לעיתים ההום פרייז מבושל בטיגון במחבת או אפייה בתנור. בארצות הברית הוא מוגש לעיתים כתחליף להאש בראונס.

בצפון אמריקה, הום פרייז פופולרי כתוספת לארוחות בוקר. בישראל הוא נמכר במסעדות כמנת פתיחה או כתוספת.

## אופן הגשה
ממוזער|שמאל
הום פרייז מוגש לרוב עם בצל, שום, ירקות, תבלינים, רוטב צ'ילי מתוק או חריף ועוד. להכנת ההום פרייז ניתן להשתמש בשמן צמחי או בחמאה.
את ההום פרייז אפשר להכין עם תפוחי אדמה מקולפים או שאינם מקולפים.

## קישורים חיצוניים

## הערות שוליים

קטגוריה:מאכלי תפוח אדמה
קטגוריה:המטבח האמריקאי
קטגוריה:המטבח הגרמני
קטגוריה:המטבח הבריטי
אמברוזיוס פרובן

[ממוזער|269x269 פיקסלים|התלמוד המוצג ב[המוזיאון היהודי של שווייץ|מוזיאון היהודי של שווייץ מאגד חלקים משני הדפסי התלמוד הראשונים של דניאל בומברג ואמברוזיוס פרובן]]
**אמברוזיוס פרובן** (בלטינית: **Ambrosius Frobenius**; 1537 – 1602) היה מדפיס ומו"ל בעיר בזל, הוא נודע בעיקר בזכות הדפסת מהדורה כמעט מלאה של התלמוד הבבלי במאה ה-16 (בשנים 1578–1580) המוכרת כמהדורת 'בסיליאה'.

פרובן היה חלק ממשפחת מדפיסים מפורסמת, והמשיך מסורת זו כשהוא מנהל את בית הדפוס המשפחתי.

## ביוגרפיה
אמברוזיוס נולד בשנת 1537 בבזל שבשווייץ למשפחת מדפיסים ידועה. אביו היה הירונימוס פרובן (1501–1565), וסבו היה יוהאן פרובן (1460–1527) שניהם היו מדפיסים. פרובן גדל והוכשר מגיל צעיר לעבודת הדפוס.

לאחר מות אביו בשנת 1565 קיבל אמברוזיוס את ניהול בית הדפוס המשפחתי בבזל. תחת הנהגתו המשיך בית הדפוס להיות מחשובי בתי הדפוס, והוציא לאור ספרים חשובים ומשפיעים בתחומים שונים ומצויים ביותר. בניהם הדפסת מהדורה כמעט מלאה של התלמוד בעברית בין השנים 1578 ל-1580.

פרובן פעל בתקופת הרנסאנס שהתאפיינה בהתעניינות מחודשת בחיבורים עתיקים ובלימוד שפות קלאסיות כולל עברית. בבית הדפוס שלו שלטה מגמה זו והוא הוציא לאור ספרים בשפות שונות ובנושאים מגוונים. השפעתו בתחום ההדפסה הייתה רבה, וניכרת עד היום.

אמברוזיוס פרובן נפטר בשנת 1602 בבזל.

## הדפסת התלמוד
ממוזער|274x274 פיקסלים|התלמוד, מהדורת אמברוזיוס פרובין
לאחר שריפת התלמוד ברומא בשנת 1553, עבר מרכז הדפוס העברי מאיטליה לבזל, שווייץ. באותה תקופה, החל המדפיס הנוצרי אמברוזיוס פרובן יחד עם המגיה היהודי ישראל בן דניאל ספרוני, להוציא לאור מהדורה חדשה של התלמוד הבבלי, בכפוף לתנאי הצנזורה הכנסייתית.

בשנת 1578 חתם על חוזה עם שמעון יוד מגמבס להדפסת 1,100 עותקים של התלמוד בתוך שלוש שנים, בהתבסס על מהדורת מרקו אנטוניו יושטיניאן מדפוס וונציה משנת 1547, עם התאמות בהתאם להחלטות ועידת טרנטו. הקיסר רודולף השני אסר תחילה את ההדפסה, אך לאחר עשר שנים התיר אותה.

הדפסת התלמוד בבזל החלה בשנת 1578 ונמשכה עד 1581. בשל הצנזורה הנוצרית, כל כרך הודפס בנפרד, ולא הושלמה הדפסת הסט כולו. הצנזור האחראי על הדפסת הש"ס היה מרקו מריני, שבהיותו מקרוב לרומא, מונה על ידי האפיפיור גרגוריוס השלושה עשר, לצנזר את התלמוד בהוצאה זו. בעקבות צנזורה זו, לא הודפסה במהודרה זו מסכת עבודה זרה.

ההדפסה התבססה על דפוס יושטיניאן, וכללה את פירושי רש"י ותוספות, פסקי תוספות ופירוש המשנה לרמב"ם. המהדורה כולה כללה 12 כרכים.

### חשיבות היסטורית
הדפסת התלמוד בבזל הייתה מהדורה ראשונה שיצאה לאור אחרי מהדורת ש"ס ונציה, שהיה המהדורה המלאה הראשונה של התלמוד הבבלי. הדפסה זו סייעה לשימור והפצת הספרות התלמודית בתקופה שבה התמודדו עם צנזורה ושריפות ספרים.

## משפחתו
אמברוזיוס היה נשוי לסלומה רודין (1539–1610), ולזוג נולדו 12 ילדים, ביניהם:

* ברנרד (1560–1588), נישא למריה מגדלנה יאקוב, אך נפטר ללא ילדים
* הירונימוס (1563–1611), עבד בשירות הדוכס מווירטמברג ונשאר רווק
* האנה (1565–1588), נישאה ליונתן מאייר (1557–1588)
* מרגרטה (1565–1601), נישאה ליוהנס באוהוף
* יוהאן יאקוב (1571–1610), אורג צמר נישא לורנה אייכמן
* פרידריך – יצרן תכשיטים

## קישורים חיצוניים

* 
* 
* 
* 

קטגוריה:מו"לים
קטגוריה:מדפיסים
קטגוריה:עיתונאים שווייצרים
קטגוריה:בזל
קטגוריה:ילידי 1537
קטגוריה:נפטרים ב-1602
1952 בטלוויזיה

בערך זה מצוינים אירועים בולטים שהתרחשו במהלך שנת 1952 ונוגעים לעולם הטלוויזיה.

## אירועים בולטים

250px|ממוזער|ב-22 במאי 1952 משודר לראשונה פיצוץ של פצצת אטום בטלוויזיה
* 22 במאי – לראשונה פיצוץ של פצצת אטום משודר בטלוויזיה. הפיצוץ בוצע על ידי צבא ארצות הברית באתר הניסויים נבדה.
* 6 בספטמבר – תחילת שידורי הטלוויזיה בקנדה עם השקת תחנת הטלוויזיה CBFT  במונטריאול.
* 20 בספטמבר – בפורטלנד שבאורגון נפתחת תחנת הטלוויזיה KPTV אשר הייתה תחנת הטלוויזיה המסחרית הראשונה בעולם ששידרה בתדר UHF.
* 4 בנובמבר – במסגרת קמפיין הבחירות לנשיאות ארצות הברית 1952 משודרות בטלוויזיה האמריקניות הפרסומות הפוליטיות הראשונות שאי פעם שודרו בטלוויזיה האמריקאית.
* 27 בנובמבר – רשת CBS משדרת את השידור הראשון של מצעד חג ההודיה של מייסיס בניו יורק.

## סדרות ותוכניות טלוויזיה חדשות ב-1952

;**בארצות הברית**


קובץ:Superman flying Adventures of Superman 1956.jpg|"הרפתקאותיו של סופרמן"


;**במדינות אחרות**

## סדרות ותוכניות בולטות שבוטלו או הסתיימו ב-1952

;**בארצות הברית**

## נולדו

* 21 במאי – מיסטר טי, שחקן אמריקאי
* 20 ביוני – ג'ון גודמן, שחקן אמריקאי
* 15 ביולי – טרי אוקווין, שחקן אמריקאי. ידוע בעיקר בזכות תפקידו בסדרת הטלוויזיה "אבודים" בתור ג'ון לוק.
* 17 ביולי – דייוויד הסלהוף, שחקן וזמר אמריקאי. הידוע בעיקר בשל תפקידיו בסדרות הטלוויזיה המצליחות "אביר על גלגלים" ו"משמר המפרץ"
* 18 באוגוסט – פטריק סווייזי, שחקן קולנוע וטלוויזיה אמריקאי (נפטר ב-2009)
* 3 בנובמבר – רוזאן בר, קומיקאית, כוכבת טלוויזיה, מפיקה וסופרת אמריקאית
* 10 בנובמבר – עפרה ויינגרטן, שחקנית ומדבבת ישראלית
* 22 בנובמבר – עודד בן-עמי, עיתונאי ואיש תקשורת ישראלי, דובר צה"ל

## נפטרו

## פרסים

## קישורים חיצוניים

## הערות שוליים
1951 בטלוויזיה

בערך זה מצוינים אירועים בולטים שהתרחשו במהלך שנת 1951 ונוגעים לעולם הטלוויזיה.

## אירועים בולטים

* 4 בספטמבר – שידור הטלוויזיה הבין-יבשתי החי הראשון מתרחש בסן פרנסיסקו מוועידת אמנת סן פרנסיסקו במסגרתה נחתם הסכם שלום בין יפן לבין חלק מבעלות הברית.
* 3 באוקטובר – השידור החי הראשון של משחק בליגת הוורלד סיריס לכל מדינות ארצות הברית.

## סדרות ותוכניות טלוויזיה חדשות ב-1951

;**בארצות הברית**


קובץ:I Love Lucy (TV Guide, December 10, 1955) (cropped).jpg|"לוסי אהובתי"
קובץ:Rettig in 1955.png|"לאסי"


;**במדינות אחרות**

## סדרות ותוכניות בולטות שבוטלו או הסתיימו ב-1951

;**בארצות הברית**

## נולדו

* 12 בינואר – קירסטי אלי, שחקנית אמריקאית (נפטרה ב-2022)
* 15 בפברואר – ג'יין סימור, שחקנית בריטית-אמריקאית ממוצא יהודי
* 13 באפריל – פיטר דייוויסון, שחקן בריטי. ידוע בעיקר בתפקיד הדוקטור החמישי בסדרת המדע בדיוני "דוקטור הו".
* 21 ביולי – רובין ויליאמס, קומיקאי ושחקן קולנוע וטלוויזיה אמריקאי (התאבד ב-2014)

* 18 באוגוסט – מוני מושונוב, שחקן, ובדרן ישראלי

## נפטרו

## פרסים

## קישורים חיצוניים

## הערות שוליים
1950 בטלוויזיה

260px|ממוזער|מכשיר טלוויזיה מתוצרת זנית' משנת 1950
[ממוזער|"[סיסקו קיד"]]
בערך זה מצוינים אירועים בולטים שהתרחשו במהלך שנת 1950 ונוגעים לעולם הטלוויזיה.

## אירועים בולטים

* 12 בפברואר – נוסד איגוד השידור האירופי על ידי 23 ארגוני שידור מאירופה ומהמזרח התיכון.
* 23 בפברואר - הפעם הראשונה בתולדות בריטניה בהם תוצאות הבחירות הכלליות בבריטניה מדווחות בטלוויזיה.
* 18 בספטמבר - בסאו פאולו שבברזיל נוסדה רשת הטלוויזיה PRF-TV אשר הייתה רשת הטלוויזיה הראשונה שנוסדה באמריקה הדרומית.

## סדרות ותוכניות טלוויזיה חדשות ב-1950

;**בארצות הברית**

;**במדינות אחרות**

## סדרות ותוכניות בולטות שבוטלו או הסתיימו ב-1950

;**בארצות הברית**

## נולדו

* 23 בינואר – ריצ'רד דין אנדרסון, שחקן טלוויזיה אמריקאי. ידוע בעיקר בזכות תפקידו בסדרת הטלוויזיה "מקגייור" בתור הסוכן החשאי אנגוס מקגייוור.
* 18 בפברואר – סיביל שפרד, שחקנית אמריקאית
* 13 במרץ – ויליאם ה' מייסי, שחקן אמריקאי
* 20 במרץ – ויליאם הרט, שחקן טלוויזיה וקולנוע אמריקאי (נפטר ב-2022)
* 30 במרץ – רובי קולטריין, שחקן קולנוע וטלוויזיה סקוטי (נפטר ב-2022)
* 28 באפריל – ג'יי לנו, קומיקאי ומנחה טלוויזיה אמריקאי
* 11 ביולי – שלמה בראבא, שחקן ישראלי
* 4 באוגוסט – גידי גוב, זמר, שחקן ובדרן ישראלי
* 7 בספטמבר – ג'ולי קאוונר, שחקנית אמריקאית (קולה של מארג' סימפסון)
* 21 בספטמבר – ביל מארי, שחקן, קומיקאי, במאי ומפיק קולנוע אמריקאי

## נפטרו

## פרסים

## קישורים חיצוניים

## הערות שוליים
אליאנס פראנסז

**אליאנס פראנסז** הוא ארגון בינלאומי שמטרתו לקדם את השפה הצרפתית ואת התרבות הצרפתית, הפרנקופונית ברחבי העולם. הוא הוקם בפריז ב-21 ביולי 1883, בשם:Alliance française pour la propagation de la langue nationale dans les colonies et à l'étranger (ברית צרפתית להפצת השפה הלאומית במושבות ומחוצה לה), או בקיצור **L'Alliance française**, מטרתו העיקרית היא קידום לימודי השפה הצרפתית כשפה שנייה. מטה הארגון נמצא בפריז ובשנת 2014 הפעיל 850 מרכזים ב-137 מדינות ברחבי העולם.

## היסטוריה ותפקיד
שמאל|ממוזער|150 פיקסלים| פרסום ראשון של Alliance française בשנת 1884.
הארגון הוקם בפריז ב-21 ביולי 1883 על ידי קבוצה שכללה את המדען לואי פסטר, הדיפלומט פרדיננד דה לספס, הסופרים ז'ול ורן וארנסט רנן, והמוציא לאור ארמנד קולין. הפרויקט היה קשור ישירות למטרות הקולוניאליות של הרפובליקה השלישית הצרפתית. צרפת האמינה שהיא יכולה להפיץ את הציוויליזציה שלה למושבות ולקדם את הפאר האימפריאלי הצרפתי על ידי הפצת שפתה ברחבי העולם.

הארגון מממן את רוב פעילותו משכר לימוד עבור הקורסים שלו ומהשכרת המתקנים שלו. ממשלת צרפת גם מספקת סובסידיה המכסה כחמישה אחוזים מתקציבו.

מדי שנה יותר מ-400,000 תלמידים לומדים צרפתית באחד מהמרכזים המנוהלים על ידי *אליאנס*, שרשת בתי הספר שלו כוללת:
* מרכז בפריז, Alliance française Paris Île-de-France
* מיקומים ברחבי צרפת לסטודנטים זרים ו-
* 1,016 מיקומים ב-135 מדינות.

הארגונים מחוץ לפריז הם פעולים בזכיינות המנוהלים באופן עצמאי. לכל אחד יש ועדה ונשיא. המותג "Alliance française" נמצא בבעלות מטה הארגון בפריז. במדינות רבות, ה-"Alliance française" של פריז מיוצגת על ידי "Délégué général". ממשלת צרפת גם מפעילה 150 מכוני תרבות צרפתיים נפרדים, שקיימים לקידום השפה והתרבות הצרפתית.

אליאנס פראנסז מארגן גם אירועים חברתיים ותרבותיים, כגון תערוכות אמנות, פסטיבלי קולנוע, מפגשים חברתיים, מועדוני ספרים.

## בישראל
בשנת 1986 הוקם סניף של "אליאנס פראנסז" ברחוב אגרון בירושלים, לנשיא הסניף בישראל מונה נתן אנדרה שוראקי. במקום ניתנו שיעורים בצרפתית, נערכו בו קורסים לצילום, מדעים מדויקים, תולדות הקולנוע ועוד. ופעלה בו גם ספרייה ובה 20,000 ספרים. בעקבות ההידרדרות ביחסי ישראל–צרפת נסגר הסניף לאחר כ-20 שנות פעילות.

## קישורים חיצוניים

* 

## הערות שוליים

קטגוריה:צרפת: ארגונים
זאב וולף טורבוביץ

ממוזער|קברו של הרב בבית העלמין היהודי בקראזי
**זאב וולף טורבוביץ** (א' באייר ה'ת"ר, 4 במאי 1840 – י"ד בכסלו ה'תרפ"ב, 15 בדצמבר 1921) היה רב ולמדן ליטאי. הוא כיהן כרב במספר קהילות, בהן סוויסלוץ', קלצק, וולפה (ווּפָּה) וקראז' שם כיהן במשך 36 שנים. הוא חיבר ספרים בתחומי ההלכה, הדרש והקבלה.

## ביוגרפיה
טורבוביץ נולד לרבי אהרן יהושע בקרלין, ונודע בתואר "העילוי מבביינע". בגיל 12 בשנת ה'תרי"ב נסע למינסק ללמוד בבית המדרש המפורסם בשעתו "בלומקה'ס קלויז". בגיל 17 בשנת ה'תרי"ז נשא אישה מאיזיליאן, שם כונה "הפרוש מאיזיליאן" ועסק גם בחכמת הנסתר. בין השנים תרכ"ג–תרכ"ו (1863–1866) שימש כר"מ בישיבת מינסק, ובי"ז באייר תרכ"ו (1866) התמנה כרבה של סוויסלוץ'.

ממוזער|ציון קיברו של הרב 
בשנת תרל"ה (1875) עבר לכהן כרבה של קלצק, ולאחר מכן עבר לרבנות וולפא . בשנת תרמ"ט (1889) התמנה כרבה של קרז'י שבליטא, והחזיק במשרה זו עד לפטירתו בי"ד בכסלו תרפ"ב (1921).

נקבר בבית העלמין היהודי בקראזי.

## מחלוקת עם הנצי"ב
בשנת 1889 שלח הרב טורבוביץ' מכתב לרב אברהם יצחק הכהן קוק, אז רבה של זיימל, ובו חלק על פסקו של הרב נפתלי צבי יהודה ברלין (הנצי"ב מוולוז'ין), שהתיר לקרוא עיתונים בשבת. פסק זה פורסם בספר "עיטור סופרים", שערך הרב קוק בשנת 1888.

במכתבו הביע הרב טורבוביץ' פליאה ודאגה מהעמדה המקילה של הנצי"ב, וטען כי היא מנוגדת לשולחן ערוך ולדעת רוב הפוסקים, ראשונים ואחרונים. הוא הזהיר כי קולא זו עלולה להוביל לרפיון בשמירת השבת, במיוחד בקרב "בני הדור החדש", ואף התפלא מדוע הרב קוק פרסם את פסק הנצי"ב מבלי לחלוק עליו.

## משפחתו
טורבוביץ היה בנו של אהרון יהושע בן הלל בן שבתי בן יהודה בן משולם טורבוביץ'. היה נשוי לרחל, ונולדו לו שישה ילדים:
* צבי הירש טורבוביץ'.
* ר' יעקב טורבוביץ' (1868–1933), בעלה של נחמה ואביהם של אלברט, מרים לאה ומקס.
* מושע רום (1880–1936). אשת סולומון רום ואמא של לאה.
* פעשא (?-1951), אשת ר' יוסף אביגדור קסלר. אמו של אהרון יהושע והארי.
* שרה דוידוב.
* וביץ

## חיבוריו
*
*
***עטרת זיו** – דרושים על ספר בראשית וקובץ מאמרי חז"ל, ורשה תרמ"ט
*
* **שערי טהר** – על הלכות נידה, ורשה תרנ"ו
*

## קישורים חיצוניים
* 
*
*
*
* אילן היוחסין של זאב וולף טורבוביץ, באתר Geni

## הערות שוליים

קטגוריה:סוויסלוץ': רבנים
קטגוריה:ילידי 1840
קטגוריה:נפטרים ב-1921
קטגוריה:רבנים ליטאים
בואו לאכול איתי: ספיישל פסח 2025

**בואו לאכול איתי: ספיישל פסח 2025** היא עונת ספיישל פסח השנייה, עונת היחידים השמינית והעונה העשירית במצטבר של תוכנית המציאות הישראלית "בואו לאכול איתי". העונה כללה 5 פרקים והיא שודרה החל מ-13 באפריל עד 17 באפריל 2025 בכאן 11.

## על העונה
עונה זאת היא עונת ספיישל פסח השנייה של התוכנית, העונה השמינית שמתקיימת בפורמט היחידים (הרביעית בכאן 11), והעונה השמינית במצטבר שתשודר בכאן 11.

בנובמבר 2024 פורסם שתצולם עונת ספיישל פסח נוספת יחד העונה התשיעית של התוכנית. צילומי הספיישל נערכו במהלך חודש דצמבר 2024.

במרץ 2025 פורסם שמשתתפי הספיישל הנוכחי יהיו אנשים מוכרים מעולם האוכל והבישול, ולא משתתפי עבר של התוכנית בדומה לעונת הספיישל הקודמת.

## משתתפים
* **סמדר וקנין (סמדי בומבה)** – בת 60, נשואה+3, באר שבע. משתתפת עבר בתוכנית "מאסטר שף".
* **[[ניסן שור]]** – בן 44, בזוגיות +1, תל אביב. עיתונאי מבקר אוכל.
* **נועה (דואה) לוי** - בת 44, נשואה, מתל אביב. שפית פרטית.
* **[[שחף שבתאי]]** – בן 49, בזוגיות. שף בעל מסעדות בארץ ובעולם.
* **גל זהבי** - בן 30, מתל אביב. יוצר תוכן ואושיית רשת בתחום הפודי.

## מדרוג

## ביקורת
ניר וולף מעיתון "ישראל היום" טען שהבחירה המשתתפים בעלי ידע קולינרי .

## קישורים חיצוניים
* 
* 

## הערות שוליים

; ביאורים

פ2
Let There Be Rock (שיר)

"**Let There Be Rock**" (בעברית: "**ויהי רוק**"; בפרפרזה על המשפט "ויהי אור" מספר בראשית) הוא שיר של להקת הרוק האוסטרלית AC/DC שיצא לאור במרץ 1977, באלבום תחת אותו שם. השיר נכתב על ידי אנגוס יאנג, מלקולם יאנג ובון סקוט והופק על ידי הארי וונדה וג'ורג' יאנג.
## מילים
השיר מספר גרסה בדיונית של ההיסטוריה של הרוקנ'רול, באופן דומה לסיפור הבריאה שבספר בראשית. מקור ההשראה לשיר היה השיר "Roll Over Beethoven" של צ'אק ברי, בו נכתב באחת השורות: "תתהפך, בטהובן, וספר לצ'ייקובסקי את החדשות". שורה זו מתייחסת לאופן שבו מלחינים קלאסיים יתגלגלו בקבריהם כשישמעו שהמוזיקה הקלאסית פינתה את מקומה לרוק אנד רול.

לאחר לידתו של הרוק, להקות רוק הופיעו בכל מקום, מוזיקאים עלו לגדולה, ומיליוני אנשים למדו לנגן בגיטרה חשמלית. בשיר, הבית השלישי והאחרון מדבר על להקת רוק בשם "42 דציבלים" שמנגנת מוזיקה טובה ורועשת בממסד בשם "היד הרועדת". השיר מסתיים בסולו מורחב מאת אנגוס יאנג, המורכב בעיקר מהאפקטים tremolo picking ,string bends, ו־hammer-ons.

בחלקו הראשון של השיר, מופיע "סיפור הבריאה" האלטרנטיבי של הרוק:

## קליפ הווידאו
הקליפ של "Let There Be Rock" צולם ביולי 1977, בכנסיית קירק גלרי שבסורי הילס. בקליפ הופיעו בון סקוט, אנגוס יאנג, מלקולם יאנג, פיל ראד וקליף וויליאמס, שגם החליף את מארק אוונס כבסיסט הלהקה זמן קצר לאחר צאת האלבום, באחת ההופעות הפומביות הראשונות שלו עם הלהקה. בקליפ, סקוט לבוש ככומר ושאר חברי הלהקה כנערי מזבח, כאשר אנגוס יאנג עונד אביזר "הילה" על ראשו. לקראת סוף הסרטון מופיע אנגוס, כששאר חברי הלהקה מנגנים בזמן שהוא מנגן בגיטרה. בהקלטת הווידאו, סקוט שר את הקדם-פזמון בצורה לא נכונה, כשהתבלבל בסדר המילים בשיר ואמר את המילה 'קול' לפני 'אור', דבר שתוקן לאחר מכן.
## קבלה
השיר נחשב לאחד השירים הטובים ביותר של הלהקה. הגרדיאן דירג את השיר במקום הרביעי ברשימת 40 השירים הגדולים של הלהקה, ומגזין הרוק הבריטי *Kerrang!* דירג את השיר במקום השלישי ברשימת 20 השירים הגדולים של הלהקה.

## גרסאות כיסוי
* להקת הת'ראש מטאל הבריטית Onslaught הוציאה גרסת כיסוי לשיר במיני אלבום שיצא ב-1987 תחת אותו שם, ושוב באלבומם *In Search of Sanity* משנת 1989. גרסה זו הגיעה למקום ה-50 במצעד הסינגלים הבריטי .
* להקת הפאנק רוק (Punk rock) האוסטרלית Hard-Ons הקליטה גרסת כיסוי של השיר, כשהנרי רולינס מילא את תפקיד הסולן, והוציאה אותה לאור כסינגל ב-1991. הסינגל הגיע למקום ה-65 במצעד ARIA ביולי 1991.
* להקת הפאנק רוק הסרבית Deca Loših Muzičara הוציאה גרסת כיסוי לשיר ב-1997.

## תפקידים
* בון סקוט - שירה
* אנגוס יאנג - גיטרה מובילה
* מלקולם יאנג - גיטרה קצב
* מארק אוונס – בס
* פיל ראד - תופים

## מצעדים

## קישורים חיצוניים

## הערות שוליים

קטגוריה:שירים באנגלית
קטגוריה:שירים על מוזיקת רוק
קטגוריה:שירי רוק אנד רול
חיים אברהם אליהו שטרית

הרב **חיים אברהם אליהו** **שטרית** (מכונה בקיצור: **חיים אב"א**; סביב ה'תר"י, 1850 - ז' באלול ה'תרס"א, 1901) היה פוסק הלכה, אב בית הדין ורבה של צפרו בסוף המאה התשע עשרה ובראשית המאה העשרים.
## קורותיו
נולד וגדל בצפרו. התייתם בגיל צעיר, וגדל בביתו של משה שטרית (אלפילאלי). בי"ד תמוז תרכ"ט נשא את מסעודה לבית אלבאז. בהמשך, שימש יחד עם רבי שלום אזולאי הראשון כשוחט ובודק של צפרו. בהמשך, ולא יאוחר משנת תר"ן, התמנה לדיין בבית דינם של רבי רחמים יוסף אג'ייני ורבי רפאל משה אלבאז, לצד חביריו הדיינים רבי שלום אזולאי, ורבי אבא אלבאז. בית הדין תיקן תקנות שונות לקהלת צפרו. בשנת תרנ"א הוצע לו לכהן כדיין של העיר ואזאן, אך ככל הנראה זה לא יצא לפועל. ככל הנראה בשנת תרנ"ו, לאחר פטירת רבי רפאל משה אלבאז, התמנה לאב בית הדין ורבה של העיר, ובית דינו התכתב בענייני הלכה עם דייני צפת: רבי ישמעאל הכהן ורבי חיים מנשה סתהון, וכן עם הראשון לציון היש"א ברכה. כמו כן התכתב עם רבני המערב, כדוגמת רבי יצחק אבן דנאן ורבי שלמה אבן דנאן רבני פאס.

בשנת תרנ"ב קמה ישיבה חדשה בצפרו ביוזמת הרב משה מורצייאנו מדבדו, רבי חיים אב"א נמנה עם רבני הישיבה. בישיבה למדו בעיקר לימודי הלכה בעיון, כשהם מקיפים בתוך שנים ספורות טור ובית יוסף על יורה דעה, אבן העזר וחושן משפט. עם פטירת רבי חיים אב"א, הישיבה דעכה. מתלמידיו ידועים רבי ישמ"ח עובדיה ורבי רפאל מאמאן, וככל הנראה גם רבי שלום מרדכי אזולאי.

#### פטירתו
בימיו האחרונים שהה בפאס, שם נדבק במחלת הקדחת. עודנו במחלתו, חזר לצפרו ולאחר יומיים נפטר. השאיר אחריו שלשה ילדים: ר' יוסף מרדכי, שרה ואבא.

## יצירתו
* **מלל לאברהם -** 33 תשובות ופסקי דין, נדפס על ידי הרב דוד עובדיה, פאס תשכ"ג.

הניח תשובות ופסקי דין נוספים שעדיין מצויים בכתבי יד, ומקצתם נדפסו בספרי חכמי דורו.

## לקריאה נוספת
* הרב דוד עובדיה, **תולדות רבני עיר צפרו** (עמ' קלה-קלו) בתוך: קהלת צפרו חלק ד.

## הערות שוליים

קטגוריה:רבנים מרוקאים
קטגוריה:צפרו: רבנים
קטגוריה:מחברי ספרי הלכה
קטגוריה:נפטרים ב-1901
ז'אן גינסברג

**ז'אן ארנסט גינסברג** (בצרפתית: ****; 20 באפריל 1905 – 14 במאי 1983) היה אדריכל יהודי-פולני שהיגר לצרפת.

## ראשית חייו
גינברג נולד ב-20 באפריל 1905 למשפחת תעשייני כימיה יהודית בצ'נסטוחובה בארץ הוויסלה (פולין).

גינסברג החל את לימודי האדריכלות שלו בוורשה, אך ב-1924 עבר ל"בית הספר המיוחד לאדריכלות"  בפריז, שם הקים את משרדו ב-1930.

## קורות חיים
[ממוזער|291x291 פיקסלים|הבניין בשדרות ורסאי 42, פרי עיצובם של גינסברג ופרנץ היפ (1933–1934), שם הסתתר גינסברג מפני [שואת יהודי צרפת|רדיפת היהודים בצרפת.]]
ב-1931 השלים את המיזם הראשון שלו בפריז, וילה שתכנן במשותף עם ברטולד לובטקין . לאחריה, תכנן עוד שתי וילות ב-1934 ו-1935 יחד עם האדריכל הגרמני פרנץ היפ , עמו עבד במשותף עד 1939. הם תכננו יחד ב-1933 את הבניין בשדרות ורסאי  42 בפריז – בניין בן 8 קומות שלו חזית כניסה קמורה ומרפסות רצופות.

ב-1939 התאזרח בצרפת. בעקבות כיבוש צרפת על ידי גרמניה הנאצית, גינסברג נאלץ להסתתר עקב זהותו היהודית, אך המשיך לעבוד על מיזמים אדריכליים בצל השואה בצרפת. הבניין שתכנן עם פרנץ היפ בשדרות וראסי 42 היה למקום מחבואו.

הוא עיצב בנייני יוקרה רבים בפריז ובסביבתה, ובמיוחד ברובע השישה-עשר, שם הוקמו 20 בניינים בתכנונו. בצרפת ובמונקו נבנו 15,000 דירות בסך הכל בתכנונו.

ב-1965, זכה לצד תלמידו מרטין ואן טריק והאדריכל פייר ואגו, בתחרות האדריכלים לתכנון מרכז העיר אשדוד, שאורגנה על ידי חברת אשדוד, ממשלת ישראל ואגודת האינג'ינרים והארכיטקטים בישראל ואיחוד האדריכלים הבין-לאומי. תכנונם התבסס על עקרונות הקונגרס הבין-לאומי לאדריכלות מודרנית (CIAM) השמיני שנערך בהודסדון שבאנגליה, ועסק בתכנון מרכזים עירוניים ביבשת אירופה לאחר מלחמת העולם השנייה. תכנונם לבסוף לא יצא לפועל.

## גלריה

קובץ:19 rue du Doc Blanche.JPG|רחוב דוקטור בלאנש 19, פריז. ז'אן גינסברג עם ז'ורז' מאסה (1950–1953).
קובץ:Cote rue Residence Abbaye Meudon.jpg|רחוב קפוסין 4, מודון, מגורי המנזר – החזית לרחוב, אדריכלות ז'אן גינסברג (1955–1958).
קובץ:Facade jardin - Residence Abbaye Meudon.jpg|רחוב קפוסין 4, מודון, מגורי המנזר – צד גן (1955–1958).
קובץ:16 5 av Vion-Whitcomb photo 2.JPG|שדרות ויון-ויטקומב 5, פריז (1935).


## לקריאה נוספת

* 
* 

## קישורים חיצוניים

### כתבות
* 
* 

## ביאורים

## הערות שוליים

קטגוריה:אדריכלים יהודים פולנים
קטגוריה:אדריכלים יהודים צרפתים
קטגוריה:ניצולי השואה: צרפת
קטגוריה:פולנים שנולדו ב-1905
קטגוריה:פולנים שנפטרו ב-1983
מכלול המגורים של שוורין

**מכלול המגורים של שוורין** הוא אוסף מבנים הכולל את טירת שוורין ועוד 37 בניינים מחוץ לאי הטירה בעיר שוורין, בירת המדינה הפדרלית מקלנבורג-מערב פומרניה בצפון גרמניה. זהו אתר מורשת עולמית של אונסק"ו מאז 27 ביולי 2024. המאמצים להכניס את האתר לרשימת המורשת העולמית החלו בשנת 2000 ביוזמת העמותה Pro Schwerin e. V. הרעיון להגיש מועמדות לאונסק"ו כ"אנסמבל טירת שוורין" אושר בשנת 2001 בהחלטה של נציגי העיר ובשנת 2007 בהחלטה מקבילה של הלנדטאג (פרלמנט) של מקלנבורג-מערב פומרניה. הבקשה הוגשה לאונסק"ו בפריז ב-1 בפברואר 2023.

הבניינים של המכלול כולו גדלו ללא הרף, החל מהבניינים הראשונים מהמאה ה-18, ולאחריהם הגיעה שיא פעילות הבנייה במאה ה-19. בהסתמך על מסורות אדריכליות אזוריות (סגנון ) וההיסטוריה של המדינה, הוא מתייחס להיסטוריה ארוכה של שלטון, כמו בפסל הרוכב של  בטירת שוורין.

## תיאור
מכלול המגורים של שוורין, השוכן בצפון-מערב מדינת מקלנבורג-מערב פומרניה, נשמר בהרחבה ומציע גיוון פונקציונלי ומבני רב. הוא כולל תשתית מגורים מורכבת עם מבנים נפרדים עבור ממשל, מינהל, תרבות, חינוך, דת, צבא וספקים לחצר הדוכסות.

יותר מ-30 חלקים מממכלול שנשמרו עד היום הם חלק מהמורשת העולמית:

## קישורים חיצוניים


* Schwerin Residence Ensemble – UNESCO
*Schwerin World Heritage Association


## ביאורים

## הערות שוליים

קטגוריה:מקלנבורג-מערב פומרניה: מבנים
האנדרטה לזכר יהודי קטוביץ שנרצחו בשואה

**האנדרטה לזכר יהודי קטוביץ שנרצחו בשואה** שוכנת בעיר קטוביץ שבפולין, בכיכר בית הכנסת, במקום בו שכן בעבר בית הכנסת הגדול ביותר בעיר. זו אחת הכיכרות ברובע Śródmieście  בעיר, במפגש בין הרחובות מיצקביץ' (Mickiewicz),  סקרגי  ו־Stawowa .
250px|ממוזער|שמאל|האנדרטה בכיכר. מימין רחוב מיצקביץ', מאחורי המבנים האדומים, והשלט Plac Synagog
בית הכנסת נבנה בשנים 1896–1900, כאשר קטוביץ נמצאה בתחום הקיסרות הגרמנית, והיה הגדול בבתי הכנסת שבעיר. הוא עמד ברחוב מיצקביץ'. אבני הריצוף ברחוב היו עמומות בשעם כדי שרעש הכרכרות לא יפריע לתפילה. בית הכנסת הוצת ב-4 בספטמבר 1939 על ידי הגרמנים; שרידיו נהרסו. במקום בו עמד בית הכנסת ישנה כיכר ובה שוק ואנדרטה להנצחה.
250px|ממוזער|שמאל|צידה האחורי של האנדרטה
[שמאל|ממוזער| [בית הכנסת הגדול (קטוביץ)|בית הכנסת הגדול בקטוביץ על גלויה מראשית המאה ה-20]]

## האנדרטה
האנדרטה נחשפה לציבור ב-27 ביוני 1989 על ידי מירוסלב קיצ'ינסקי. הכתובת על הלוח בחזית האנדרטה בעברית:

ומתחת בפולנית:

בגב האנדרטה מופיעה הכתובת הבאה:

(דברים כ"ה י"ז)

## הנצחה בשם הכיכר
השם "כיכר בית הכנסת" (בפולנית: **Plac Synagogi**), הוכנס בהחלטת מועצת העיר קטוביץ מ-8 באוקטובר 1990. בבניין המחודש של מבנה ההנהלה לשעבר של מתחם בית הכנסת, שוכנת כיום מרפאת המומחים העירונית.

הכיכר עצמה מוסתרת בין הרחובות מיצקביץ' ורחוב סקרגי, האנדרטה מוסתרת על ידי מבני חנויות שנבנו על גבי המדרכה הרחבה של רחוב מיצקביץ', ונסתרת מעיני הציבור. השלט כיכר בית הכנסת, הוא שלט קטן לא בולט, ולא נראה להולכים ברחוב.

## ראו גם
*בית הכנסת הגדול (קטוביץ)

## קישורים חיצוניים

* 
* 
* 
* האנדרטה לזכר יהודי קטוביץ Palac Synagogi, Katowice קשה למצוא מוחבא בין רחובות. שילוט גרוע 10/8/2024 בערוץ יו טיוב

## הערות שוליים

קטגוריה:פולין: אנדרטאות להנצחת השואה
קטגוריה:קטוביץ: מבנים
למבורגיני טמרריו

**למבורגיני טמרריו** (באיטלקית: **Lamborghini Temerario**) (שם הקוד שלה הוא **למבורגיני 634**) היא מכונית ספורט פלאג-אין היבריד מתוצרת יצרנית הרכב האיטלקית למבורגיני. הטמרריו נחשפה ב־16 באוגוסט 2024, ותחליף את למבורגיני הורקאן. זוהי מכונית הספורט הראשונה של למבורגיני בעלת מגדש טורבו.

## שם
בהתאם למסורת של חברת למבורגיני – קריאת דגמי מכוניות על שם שוורי לחימה מפורסמים, מנכ"ל למבורגיני, סטפן וינקלמן , הסביר כי "Temerario" הוא שמו של שור לוחם שנלחם ב־1875. כמו כן, באיטלקית משמעות המילה טמרריו היא "חסר פחד" או "נועז"

## מנועים וסוללה
המנוע של הטמרריו חדש לחלוטין בעל גל ארכובה מישורי  בתצורת "וי חם"  בנפח 4.0 ליטר מפיק 800 כוח סוס. כדי לאפשר לו לפעול בסיבובים גבוהים יותר, הוא מצויד בטלטל מטיטניום, מהלך בוכנה  קצר וגל ארכובה מישורי. ה"קו האדום" של המנוע הוא 10,000 סל"ד.

מנוע זה הוא אינו מנוע ה-V8 בנפח 4.0 ליטר (3996 סמ"ק) שנמצא בשימוש בפורשה פאנאמרה ובאאודי RS6 שגם הם חלק מתאגיד פולקסווגן, אלא פותח באופן עצמאי על־ידי למבורגיני.

בנוסף למנוע הבנזין, בטמרריו יש שלושה מנועים חשמליים. מנוע חשמלי הממוקם בין המנוע לתיבת ההילוכים מפיק 150 כוח סוס. בסרן הקדמי קיימים שני מנועים חשמליים נוספים המפיקים גם הם 150 כוח סוס כל אחד, ובעלי מומנט של 300 ניוטון מטר. המנועים החשמליים משתמשים בטכנולוגיית "מנוע שטף צירי"  המספקת משטח מגנטי גדול יותר לביצועים משופרים. ההספק של כלל המנועים החשמליים ושל מנוע הבנזין יחד הוא 920 כוח סוס. הטמרריו ישתמש בסוללה הקיימת בלמבורגיני רבולטו בנפח 3.8 קוט"ש.

## תיבת הילוכים
הטמרריו ישתמש בגרסה מותאמת של תיבת ההילוכים כפולת המצמדים בעלת 8 הילוכים של הרבולטו. תיבת ההילוכים היא רוחבית וממוקמת מאחורי המנוע.

## ביצועים
למבורגיני הצהירה כי המהירות המרבית של הטמרריו היא מעל 340 קמ"ש ומגיעה מ־0 ל־100 קמ"ש תוך 2.7 שניות.

## ספורט מוטורי
### GT3
למבורגיני מפתחת גרסת מרוץ GT3 של ה-Temerario, שנבנתה לפי תקנות קבוצת GT3. הופעת הבכורה של הטמרריו במרוץ תהיה בשנת 2026, ותחליף את למבורגיני הורקאן GT3 Evo 2 כמכונית המרוץ הראשית של למבורגיני GT3. היא תשתמש באותו מנוע V8 טווין-טורבו כמו הגרסה הרגילה, אך ללא מנועים חשמליים, מפני שאלה אסורים לשימוש במרוצי GT3.

### סופר טרופאו
למבורגיני מתכננת להציג גרסת סופר טרופאו של הטמרריו בשנת 2027, שתחליף את למבורגיני הורקאן סופר טרופאו EVO2.
## קישורים חיצוניים

* 
* 

## הערות שוליים

קטגוריה:מכוניות קופה
קטגוריה:דגמי מכוניות שהושקו ב-2024
טמרריו
קטגוריה:מכוניות היברידיות
אלגוריתם היוריסטי

במדעי המחשב ובאופטימיזציה מתמטית, **אלגוריתם היוריסטי** הוא שיטה לפתרון בעיות בצורה מהירה יותר כאשר שיטות חישוב מדויקות הן איטיות מדי, או כאשר לא ניתן למצוא פתרון מלא בשל סיבוכיות מקום.

אלגוריתמים אלו פועלים על ידי החלפת אופטימליות, דיוק או שלמות במהירות חישובית, ובכך מספקים פתרונות מקורבים אשר לעיתים קרובות מספיק טובים לצרכים מעשיים. ניתן לראות בהם קיצורי דרך חישוביים.

אלגוריתם היוריסטי כולל לעיתים פונקציה יוריסטית, אשר משמשת לדרג חלופות ולהנחות את תהליך החיפוש לפתרונות טובים יותר. לדוגמה, ניתן להשתמש בפונקציה זו כדי לכוון אלגוריתם חיפוש לכיוון פתרון סביר מבלי לבדוק את כל האפשרויות האפשריות.

## מטרות ושימושים
מטרתו של אלגוריתם היוריסטי היא למצוא פתרון מספק בזמן סביר. פתרון זה:
* עשוי שלא להיות אופטימלי, אך הוא טוב מספיק עבור הבעיה הנתונה.
* נדרש להיות מהיר ויעיל, כך שיהיה ישים גם עבור בעיות מורכבות במיוחד.
* יכול לפעול באופן עצמאי או להשתלב עם אלגוריתמי אופטימיזציה אחרים כדי לשפר את ביצועיהם.

שימוש באלגוריתמים היוריסטיים נפוץ במיוחד במקרים בהם הבעיה היא NP-קשה, כלומר לא ניתן למצוא לה פתרון מלא בזמן חישוב סביר.

בנוסף, אלגוריתמים היוריסטיים הם מרכיב מרכזי בבינה מלאכותית (AI), ומשמשים במקרים שבהם אין אלגוריתם מדויק ידוע לפתרון הבעיה.

## דוגמאות לאלגוריתמים היוריסטיים
### 1. פתרון בעיה פשוטה יותר
במקרים מסוימים, ניתן לפשט את הבעיה כך שהפתרון שלה יהיה גם פתרון של הבעיה המקורית, ובכך להפחית את המאמץ החישובי.

### 2. בעיית הסוכן הנוסע (TSP)
בעיית הסוכן הנוסע (Travelling Salesman Problem) היא בעיה קומבינטורית קשה:"בהינתן רשימה של ערים והמרחקים ביניהן, יש למצוא את המסלול הקצר ביותר שמבקר בכל עיר בדיוק פעם אחת וחוזר לנקודת ההתחלה."מכיוון שמציאת הפתרון האופטימלי עלולה להיות בלתי אפשרית בזמן סביר, ניתן להשתמש באלגוריתם חמדן, שבכל שלב בוחר את הצעד שנראה הטוב ביותר באותו רגע.

היוריסטיקה הזו מועילה משום:
* היא מספקת פתרון מקורב במהירות.
* ניתן להעריך עד כמה הוא רחוק מהפתרון האופטימלי.

### 3. אלגוריתם חיפוש A*
בבעיות חיפוש, ניתן להאיץ את תהליך מציאת הפתרון באמצעות שימוש ביוריסטיקה המכוונת את החיפוש לכיוונים מבטיחים יותר.

באלגוריתם חיפוש A*, הפונקציה היוריסטית מסייעת לכוון את החיפוש כך שיתכנס לפתרון אופטימלי מהר יותר, תוך שמירה על נכונות האלגוריתם.

### 4. ניואל וסיימון – השערת החיפוש היוריסטי
אלן ניואל והרברט סיימון, בנאום הזכייה שלהם בפרס טיורינג, הציעו את השערת החיפוש היוריסטי, הקובעת כי:"מערכת סמלית תייצר ותשנה מבני סמלים עד שהם יתאימו למבנה הפתרון."משמעות הדבר היא שהחיפוש מתבצע באופן חכם וממוקד, כך שמסלולים פחות מבטיחים נזנחים במהירות.

### 5. גילוי תוכנות זדוניות (Antivirus Heuristics)
תוכנות אנטי-וירוס משתמשות באלגוריתמים היוריסטיים כדי לזהות וירוסים חדשים:
* סריקה יוריסטית מזהה דפוסים והתנהגויות האופייניים לקוד זדוני, גם אם הווירוס עצמו לא נתגלה בעבר.
* שיטה זו מאפשרת איתור וירוסים חדשים (זיהוי פרואקטיבי), גם ללא עדכון בסיס הנתונים של האנטי-וירוס.

## קישורים חיצוניים

## הערות שוליים

קטגוריה:מדעי המחשב
התגלית (סרט, 2026)

**התגלית** (באנגלית: **Disclosure Day**) הוא סרט מדע בדיוני אמריקאי שמבוים על ידי סטיבן ספילברג על פי תסריט מאת דייוויד קפ, שהתבסס על רעיון מקורי של ספילברג. בסרט עתידים לככב אמילי בלאנט, ג'וש או'קונור, קולין פירת', איב יוסון, קולמן דומינגו וואייט ראסל בתפקידים הראשיים.

הסרט עתיד לעלות לאקרנים בארצות הברית בהפצת סרטי יוניברסל ב-12 ביוני 2026.

## צוות השחקנים
* אמילי בלאנט
* ג'וש או'קונור
* קולין פירת'
* איב יוסון
* קולמן דומינגו
* ואייט ראסל
* נואה רובינס – **הסוכן מנזי**
* ארון קוסטה גאניס
* צ'אבו גוררו ג'וניור – שופט

## הפקה
### פיתוח
באפריל 2024, הוכרז לראשונה על פרויקט הבימוי הבא של סטיבן ספילברג – סרט חוצנים שעל כתיבת תסריטו, שיתבסס על רעיון מקורי שהגה ספילברג, יופקד התסריטאי דייוויד קפ. במאי 2024, נמסר כי "סרטי יוניברסל" רכשה את זכויות הפצת הסרט. בין החודשים יוני-דצמבר 2024, נמסר על ליהוקם של אמילי בלאנט, קולין פירת', איב יוסון, קולמן דומינגו, ואייט ראסל וג'וש או'קונור לצוות השחקנים הראשי. ב-7 במרץ 2025, פורסם כי על עיצוב התלבושות יופקד המעצב פול טאזוול, שזהו לו שיתוף הפעולה השני שלו עם ספילברג לאחר צילומי הסרט "סיפור הפרברים" (2021).
### צילומים
צילומי הסרט החלו ב-26 בפברואר 2025 ועתידים להימשך עד לעונת הקיץ 2025, בניו ג'רזי שבאטלנטה, ניו יורק והנטינגטון שבניו יורק. ב-16 בינואר 2025, פורסמה קריאת ליהוק לניצבים מלונג איילנד שבניו יורק עבור גילום מעריצי היאבקות מקצועית בסצנה שתצולם ב-4 במרץ 2025. במרץ 2025, פורסמו קריאות ליהוק לניצבים באזור עמק ההדסון שבניו יורק ובאזור מחוז מידלסקס שבניו ג'רזי; קריאת הליהוק במחוז מידלסקס ביקשה באופן בלעדי ניצבים שיוכלו לנהוג בכלי רכב משלהם בסרט, בעוד שקריאת הליהוק בעמק ההדסון ביקשה ניצבים שיוכלו לגלם סועדי ואורחי בית מלון.

## הפצה
הסרט עתיד לעלות לאקרנים בארצות הברית בהפצת "סרטי יוניברסל" ב-12 ביוני 2026. במקור, התעתד הסרט לעלות לאקרנים ב-15 במאי 2026.

## קישורים חיצוניים
* 

## הערות שוליים

קטגוריה:סרטי אולפני יוניברסל
קטגוריה:סרטים באנגלית
קטגוריה:סרטי חוצנים
קטגוריה:סרטי סטיבן ספילברג
קטגוריה:סרטי דרמה אמריקאיים
קטגוריה:סרטי מדע בדיוני אמריקאיים
קטגוריה:סרטים שצולמו בניו ג'רזי
קטגוריה:סרטים אמריקאיים משנת 2026
מישל עמר

**מישל עמר** (נולד ב-1956) הוא מתופף ישראלי.

## ביוגרפיה
מישל עמר נולד בקזבלנקה בשנת 1956 ולאחר גירושי הוריו עלה עם אביו לישראל בשנת 1965. משפחתו התיישבה בנתניה. מגיל צעיר הראה עניין במוזיקה ובמקצב, ותיפוף הפך לחלק בלתי נפרד מחייו כבר בילדותו. הוא החל לנגן על חפצים ביתיים כמו פחים ושולחנות, ובהמשך קיבל את מערכת התופים הראשונה שלו. עמר לימד את עצמו לנגן בהשראת תקליטים ששמע, וכבר כנער השתלב בהרכבים מוזיקליים.

בשנת 1975 היה עמר ממייסדי להקת הרוק **"[[גן עדן (להקה)|גן עדן]]"**, שבה שימש כמתופף. הלהקה, שנחשבה לחלוצה בסצנת הרוק הישראלית, פעלה במספר גלגולים עד אמצע שנות ה-80 והייתה שותפה ליצירת סאונד חדשני שהשפיע על דורות של מוזיקאים.

במהלך השנים עבד עמר עם כמה מהשמות הגדולים ביותר בתעשיית המוזיקה הישראלית. בין האמנים איתם הופיע והקליט: אריק איינשטיין, שלמה ארצי, מתי כספי, יהודית רביץ, קורין אלאל, אתי אנקרי, נורית גלרון, דני סנדרסון, גידי גוב, צביקה פיק, חוה אלברשטיין, אסתר עופרים, סי היימן, אלון אולארצ'יק, מני בגר, אייל גולן, שרית חדד, עמיר בניון, שימי תבורי, מושיק עפיה.

בשנות ה-90 הפך עמר לפנים מוכרות גם לצופי הטלוויזיה, כאשר השתתף בתוכניות מצליחות כמו "בטברנה" עם יוני רועה ותוכניות האירוח של יאיר לפיד. במקביל להופעות וההקלטות, החל עמר ללמד תיפוף בסטודיו פרטי בתל אביב. כיום, משמש עמר כמורה לתופים ועוסק בהקלטות לזמרים ויוצרים.

## קישורים חיצוניים
* ראיון עם מישל עמר באתר איגוד המוזיקאים בישראל
* דף הפייסבוק הרשמי של מישל עמר
* 

## הערות שוליים

קטגוריה:מתופפים ישראלים
קטגוריה:מתופפים
קטגוריה:מתופפים יהודים
קטגוריה:נתניה: אישים
קטגוריה:מוזיקאים ישראלים
קטגוריה:קזבלנקה: אישים
קטגוריה:ישראלים שנולדו ב-1956
בוקי (מגזין קומיקס)

**"בוקי"** היה מגזין קומיקס ישראלי שראה אור בשנים 1967–1971 ובאותה תקופה היה מגזין הקומיקס הוותיק ביותר עם 170 גיליונות.

המגזין נוסד על ידי פ. אורבך, מיליונר חובב קומיקס שהיגר מדרום אמריקה, בשיתוף עם העורך הגרפי אשר דיקשטיין, צייר קומיקס וגרפיקאי ידוע באותה תקופה. המגזין התמודד עם אתגרים כלכליים, כולל עלויות דפוס גבוהות, אך הצליח לשרוד במשך חמש שנים, במהלכן יצא לאור באופן סדיר אחת לשבוע.

"בוקי" נחשב למגזין הקומיקס העברי המגוון ביותר בתקופתו, והפסקת פרסומו ב-1971 היוותה אבידה לעולם הקומיקס הישראלי. כיום, חוברות המגזין הן פריטי אספנות נדירים, ומעטים האספנים המחזיקים באוסף מלא. בשנים האחרונות נעשו ניסיונות לשמר את המורשת של "בוקי" באמצעות דיגיטציה של החוברות והפצתן בפורמטים מודרניים.

## תוכן המגזין
המגזין הציג מגוון רחב של סיפורי קומיקס מתורגמים ומקוריים, כולל:
* **גיבורי על אמריקאיים**: סופרמן, איש העטלף, רשף, הבלתי מנוצחים, איירון מן, פלאש גורדון, באק רוג'רס במאה ה-25 ועוד.
* **דמויות קומיקס בריטיות**: העכביש, איש הארגמן, איש הברזל ועוד.
* **דמויות קומיקס צרפתיות**: אסטריקס ועוד.
* **סיפורים מקוריים ישראליים**: חללית הזמן, סברמן, סופר שלומפר, זבנג! ועוד.

## הערות שוליים

קטגוריה:קומיקס ישראלי
איליי טמם

**איליי טמם** (נולד ב-7 במאי 2001) הוא כדורגלן ישראלי המשחק בעמדת הקשר האחורי במ.ס. אשדוד.

## קריירה
טמם התחיל לשחק כדורגל בקבוצת הילדים של הפועל ראשון לציון ובגיל 13 הצטרף להפועל תל אביב. ב-30 במאי 2020 ערך את הופעת הבכורה שלו בקבוצה הבוגרת בניצחון 1-2 נגד מכבי חיפה. בפברואר  חזר לראשון לציון כשחקן מושאל לקבוצה הבוגרת.

בקיץ  הושאל להפועל פתח תקווה. ב-26 בנובמבר 2021 הבקיע את שער הבכורה שלו בקריירה בתיקו 1-1 נגד הפועל רמת גן. עונה לאחר מכן שוחרר מהפועל תל אביב וחתם בראשון לציון.

בקיץ  חתם במ.ס. אשדוד מליגת העל.
## תארים
; הפועל  עירוני ראשון לציון
*גביע הטוטו: גביע הטוטו לאומית 2022/2023

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:ראשון לציון: כדורגלנים
קטגוריה:כדורגלני הפועל תל אביב
קטגוריה:כדורגלני הפועל ראשון לציון
קטגוריה:כדורגלני הפועל פתח תקווה
קטגוריה:כדורגלני מועדון ספורט אשדוד
קטגוריה:ישראלים שנולדו ב-2002
חגי קרן צבי

**חגי קרן צבי** (1937 – 2 במרץ 2025) היה עיתונאי ספורט ישראלי, שסיקר את ענפי הכדורגל, הכדורסל והטניס עבור העיתון "ידיעות אחרונות" במשך חמישה עשורים.

## ביוגרפיה
קרן צבי נולד בשנת 1937 בתל אביב. לחגי אחות אחת  ו3 ילדים. הוריו פרומה וזאב עלו, חגי כשהיה נער שיחק בקבוצת הכדורגל של הפועל תל אביב, לאחר מכן בגיל צעיר היה אחראי על סיקור הספורט העולמי, בשנות ה-60 הצטרף ל"ידיעות אחרונות". בהמשך סיקר את ענפי הכדורגל והכדורסל בישראל, ונסע כשליח העיתון לאליפויות אסיה בטהרן. בשני העשורים האחרונים לקריירה שלו התמקד בסיקור הטניס הישראלי והעולמי.

לאחר פרישתו מעולם העיתונות, הקדיש את זמנו לפעילויות התנדבותיות מסביב למדינה.

## חיים אישיים
קרן צבי היה אב לשלושה ילדים, בהם עדית, שהייתה אלופת ישראל בטריאתלון ובמרתון. הוא הותיר אחריו תשעה נכדים ושני נינים.

חגי קרן צבי הלך לעולמו ב-2 במרץ 2025, בגיל 88. הלווייתו נערכה בבית העלמין ירקון.

## הערות שוליים

קטגוריה:עיתונאים כותבי עברית
קטגוריה:סגל ידיעות אחרונות
קטגוריה:עיתונאי ספורט ישראלים
קטגוריה:אישים הקבורים בבית הקברות ירקון
קטגוריה:ישראלים שנולדו ב-1937
קטגוריה:ישראלים שנפטרו ב-2025
משה למנס

**משה למנס** (בהולנדית: **Mozes Lemans**; 5 בנובמבר 1785, , הולנד – 17 באוקטובר 1832, אמסטרדם, הולנד) היה בלשן ומתמטיקאי יהודי-הולנדי, ומנהיג תנועת ההשכלה בהולנד. הוא היה מייסד אגודת המתמטיקאים היהודים Mathesis Artium Genetrix, ופרסם מספר יצירות על דקדוק ומתמטיקה.

למנס נולד בנארדן ובצעירותו התחנך על ידי אביו. הוא עזר לייסד את ”חנוך לנער על פי דרכו” – חברה לרפורמה בחינוך היהודי, עבורה פרסם גם מספר ספרי לימוד בעברית. בשנת 1818 מונה לראש בית הספר הראשון ליהודים נזקקים באמסטרדם, ובשנת 1828 החל לכהן כמורה למתמטיקה בגימנסיה באמסטרדם.

ב-1808 הוציא לאור את ”מאמר אמרה צרופה”, שבו תמך בביטול ההגייה אשכנזית של העברית לטובת ההגייה הספרדית. ב-1820 פרסם חוברת על דקדוק עברי. בשיתוף עם שמואל ישראל מולדר הוא פרסם מילון עברי-הולנדי בשנים 1829–1831. בנוסף פרסם עוד כמה ספרים, כולל ביוגרפיה של הרמב"ם, מדריך לציור מפות וספר על תולדות האסטרונומיה. הבולט מבין שיריו העבריים הוא אפוס על המהפכה הבלגית.

למנס היה מעורב גם במאמצים להפיץ בקרב יהודי הולנד את ידיעת השפה ההולנדית, על ידי תרגום ספרי תפילה להולנדית.

על פעילותו למען הקהילה היהודית הוענקה לו מדליה מטעם ממשלת הולנד.

## קישורים חיצוניים
* כתביו של למנס באתר הספרייה הלאומית

## הערות שוליים

קטגוריה:בלשנים ולשונאים יהודים
קטגוריה:יהודים הולנדים
קטגוריה:משכילים
קטגוריה:מתמטיקאים הולנדים
קטגוריה:ילידי 1785
קטגוריה:הולנדים שנולדו במאה ה-18
קטגוריה:נפטרים ב-1832
קטגוריה:הולנדים שנפטרו במאה ה-19
אליעזר לנדסהוט

**אליעזר ליזר לנדסהוט** (נכתב גם **לאנדסהוטה**; בגרמנית: **Elieser Landshuth**; ) היה חוקר הליטורגיה היהודית (התפילה והפיוט), וחוקר תולדות יהדות ברלין.

## ביוגרפיה
אליעזר נולד בעיר לשנו (ליסא) בדוכסות הגדולה של פוזן. קיבל חינוך מסורתי ולמד תורה בבתי המדרש בעיר הולדתו, אך למד גם גרמנית והתוודע לשירתו של שילר. בהיותו בן 18 נסע לברלין כדי ללמוד תורה מפי רבי יעקב יוסף אטינגר, ושם התוודע גם לליאופולד צונץ ולאברהם גייגר, ששהה אז בעיר כדי להתאזרח בפרוסיה. עד מהרה ויתר לנדסהוט על כוונתו להיות רב, כדי שלא יצטרך להסתיר את דעותיו הליברליות. הוא נעזר ביו"ר אגודת מוכרי הספרים בגרמניה, מוריץ וייט, שסייע לו להתבסס כמוכר ספרים יהודי.

## יצירתו הספרותית
בשנת 1845 נדפס חיבור בשם "מקור ברכה" שחיבר לנדסהוט על מקורות התפילות כנספח לסידור "הגיון לב" שהוציא . הסידור נודע בכינוי "ספר התפילה של לנדסהוט". אליהם התווספו חיבורו על ההגדה (נדפס בברלין, 1855) וההקדמה למעבר יבוק של אהרן ברכיה ממודנה, ספר על מנהגי ההלוויה ביהדות.

עבודתו העיקרית של לנדסהוט הייתה בפרסום הספר "עמודי העבודה: רשימת ראשי הפייטנים ומעט מתולדותיהם", על שירה ליטורגית עברית. לא פחות חשובות הן יצירותיו המתייחסות לתולדות הקהילה היהודית בברלין, שחלקים מהן שולבו ב-"Geschichte der Juden in Berlin" של , חלקים אחרים פורסמו ב-Die Gegenwart ובכתבי עת אחרים. הוא פרסם גם את "תולדות אנשי השם ופעולתם בעדת בערלין", הסוקר את תולדות רבני ברלין בשנים 1671–1871. רשימות רבות של כתבי יד יקרי ערך מאת לנדסהוט עברו לידיו של הרופא היהודי-גרמני סלומון נוימן; ועניין אחר נדפס מחדש על ידי שמעון ברנפלד מתוך הערותיו של לנדסהוט בהמליץ, תרמ"ו (1886).

לנדסהוט גם העתיק וסידר את הארכיון הקהילתי הקדום של ברלין ואת הכתובות של בית הקברות הישן בעיר זו, שנסגר ב-1827.

## קישורים חיצוניים

* 
* 
* רשימת כתביו של לנדסהוט באתר הספרייה הלאומית
* 
;ספריו
* 
** 
* 
* 
* 

## לקריאה נוספת
כתבה עליו, לרגל יום הולדתו השבעים
*

## הערות שוליים

קטגוריה:מחברי ספרות תורנית
קטגוריה:יהודים גרמנים
קטגוריה:משכילי ברלין
קטגוריה:חוקרי תפילה ופיוט
קטגוריה:גרמנים שנולדו ב-1817
קטגוריה:גרמנים שנפטרו ב-1887
אליזבת ל. גרדנר

**אליזבת ל. גרדנר** (באנגלית: **Elizabeth L. Gardner**; 24 ביולי 1921 – 22 בדצמבר 2011) הייתה טייסת אמריקאית בתקופת מלחמת העולם השנייה, ששירתה כחלק מחיל טייסות שירות חיל האוויר (WASP). היא הייתה אחת מהטייסות הצבאיות הראשונות בארצות הברית והפכה לנושא של תצלום מפורסם, שבו היא נראית יושבת בכיסא הטייס של מפציץ מרטין B-26 מראודר.

בשנת 2009, זכו 300 טייסות WASP שנותרו בחיים במדליית הזהב של הקונגרס כהוקרה על פועלן הצבאי.

## ביוגרפיה
גרדנר נולדה בעיר רוקפורד, אילינוי, בשנת 1921. היא סיימה את לימודיה בתיכון רוקפורד בשנת 1939. טרם המלחמה, הייתה אם ועקרת בית. לאחר נישואיה, אימצה את שם המשפחה רמבה.

## קריירה צבאית
כאשר התגייסה לחיל WASP, עברה שני ימי הכשרה תחת פיקודו של לוטננט קולונל פול טיבטס, אשר לימים פיקד על מטוס ה-B-29 שהטיל את פצצת האטום על הירושימה.

גרדנר התפרסמה בזכות התצלום, בו הייתה כבת 22. התצלום המקורי שמור ב. התצלום הפך לסמל למקומן של הנשים בשירות הצבאי למען מולדתן.

גרדנר הטיסה מפציצים בינוניים מדגם מרטין B-26 מראודר, כולל גרסת האימון AT-23 של המטוס. היא הוכשרה כטייסת ניסוי וכמדריכת טיסה, וכן הטיסה מטוסים שגררו מטרות אוויריות לאימוני ירי.

## לאחר המלחמה ומורשת
בדצמבר 1944 פורקה יחידת WASP, וגרדנר שבה למגזר הפרטי. לאחר מלחמת העולם השנייה, עבדה כטייסת מסחרית עבור חברת "Piper Aircraft Corporation" בפנסילבניה. במסגרת תפקידה עסקה גם ביחסי ציבור, טסה עם לקוחות של החברה, נפגשה עם גורמים במשרד ההגנה וכתבה את כל נאומיו של מנכ"ל החברה, ויליאם ט. פייפר.

גרדנר המשיכה לעבוד כטייסת ניסוי גם לאחר המלחמה, בין היתר עבור חברת "General Textile Mills", שפיתחה מצנח מיוחד שמטרתו הייתה להנחית בבטחה מטוסים שנפגעו במהלך טיסתם. בדצמבר 1945, השתתפה לפחות בשני ניסויי טיסה עם המכשיר החדשני, אולם בשני המקרים נאלצה לנטוש את המטוס לאחר שהמצנח הסתבך במבנהו. באחת הפעמים, כאשר המצנח שיבש את פעולת הגאי המטוס וגרם לו להיכנס לצלילה, הצליחה להיחלץ מהתא ברגע האחרון – מצנחה האישי נפתח כשהייתה בגובה של כ-150 מטרים מעל הקרקע.

אליזבת ל. גרדנר נפטרה במדינת ניו יורק ב-22 בדצמבר 2011. בשנת 2019 נערך בעיר הולדתה, רוקפורד, פסטיבל אמנות קירות, ובמהלכו צוירה יצירת קיר בהשראת פועלה ב-WASP על ידי האמניות ג'ני רוזל אוסטיק ואתלי גאני מאוהיו.

## לקריאה נוספת

* 


## קישורים חיצוניים

* 

## הערות שוליים

ֿקטגוריה:אמריקאים ילידי אילינוי
קטגוריה:רוקפורד (אילינוי): אישים
קטגוריה:נשים אמריקאיות במאה ה-21
קטגוריה:מעוטרי מדליית הזהב של הקונגרס
קטגוריה:טייסות חיל האוויר של ארצות הברית (נשים)
קטגוריה:טייסי חיל האוויר של ארצות הברית
קטגוריה:דפים עם תרגומים שלא נסקרו
קטגוריה:אמריקאיות שנולדו ב-1921
קטגוריה:אמריקאים שנולדו ב-1921
קטגוריה:אמריקאים שנפטרו ב-2011
קטגוריה:אמריקאיות שנפטרו ב-2011
צ'ארלס ג'יי רושון

**צ'ארלס ג'יי רושון** (באנגלית: **Charles J. Russhon**; 23 במרץ 1911 – 26 ביוני 1982) היה צלם (אמריקאי וקצין בחיל האוויר של ארצות הברית בדרגת לוטננט קולונל שלימים התפרסם כיועץ טכני וכקצין קישור בסרטי ג'יימס בונד בשנות ה-60 וה-70 של המאה ה-20.

## ביוגרפיה
לפני המתקפה על פרל הארבור עבד רושון כטכנאי סאונד ב-NBC ובחברת . הוא שירת כצלם במלחמת העולם השנייה והיה קצין הצילום של כנף המבצעים המיוחדים ה-1. שירותו לצד הצ'ינדיטים זיכה אותו בצלב התעופה המצוינת.

הוא היה האמריקאי הראשון שצילם את הירושימה לאחר הטלת פצצת האטום. הוא הגיע לדרגת לוטננט קולונל בחילות האוויר של צבא ארצות הברית ולאחר מכן עבר לחיל האוויר של ארצות הברית, כשזה הפך לשירות עצמאי ב-1947.

לאחר המלחמה עבד כיועץ טכני לכמה יוצרי קולנוע, תוך שימוש בניסיונו הצבאי. בשנת 1963 ניהל משא ומתן על השימוש בקרקע באיסטנבול מהרשויות הטורקיות במהלך הפקת הסרט "מרוסיה באהבה". ב-1964 השיג זכויות שימוש בפורט נוקס עבור "גולדפינגר". בסרט אף הוצג שלט בפורט נוקס שעליו נכתב: "ברוכים הבאים לפורט נוקס - גנרל רושון" ("Welcome to Fort Knox - Gen. Russhon"). כן שימש כיועץ טכני בסרטים "כדור הרעם", "אתה חי רק פעמיים" ו"חיה ותן למות".

רושון מת בביתו שבמנהטן בגיל 71. הותיר אחריו את אשתו קלייר ואת בנו כריסטיאן.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:צלמים אמריקאים
קטגוריה:מעוטרי צלב התעופה המצוינת
קטגוריה:אמריקאים שנולדו ב-1911
קטגוריה:אמריקאים שנפטרו ב-1982
יוסי מוצ'ניק

**יוסף (יוסי) מוצ'ניק** (6 בדצמבר 1930 – 6 בנובמבר 2017) היה ראש מועצה האזורית גיזו וסגן ראש המועצה האזורית מטה יהודה.

## קורות חייו
נולד בפולין בשנת 1930, הבכור מארבעת ילדיהם של הרצל ופרידה מוצ'ניק. כשהיה בן חמש עלתה המשפחה לארץ, והשתקעה בתל אביב. הם התגוררו תחילה בשכונת שפירא ובהמשך בשכונת מונטיפיורי.

בגיל 12 הצטרף לקן מרכז תל אביב של "השומר הצעיר", והדריך בהמשך בקן יד אליהו. לאחר מכן הצטרף לגרעין "גבולות" שהלכו להכשרה בבית אלפא, ובתום מלחמת העצמאות הקימו את קיבוץ נחשון סמוך לגבול הירדני דאז. מוצ'ניק היה בקבוצה שנשלחה להכין את הקרקע ולפקק את המוקשים שהיו בשטח, ימים ספורים לפני העלייה לקרקע ב-5 במאי 1950. החל משנות ה-50 נשא בשורת תפקידים בקיבוץ, בהם רכז הפלחה, חבר הנהלת הקיבוץ, מקים ומנהל רפת הקיבוץ, מנהל מחסן האספקה, רכז ענף הלול וההודו, רכז המשק, רכז החממה, גזבר הקיבוץ, רכז בניין, מזכיר הקיבוץ, רכז ועדת תרבות, רכז ועדת חינוך, רכז ועדת כוח אדם, רכז ועדת עבודה. רכז ועדת פנסיה, רכז ועדת ביקורת ומנהל ארכיון הקיבוץ. כמו כן, היה מנהלו האדמיניסטרטיבי של המרכז החינוכי האזורי "צפית" בכפר מנחם. בשנות ה-80 היה ממקימי מפעל האריזות "ארן" בקיבוץ, והיה פעיל במפ"ם
ובמרצ.

בשנת 1957, בגיל 26, התמנה לראשות המועצה האזורית גיזו, והיה לראש הרשות המקומית הצעיר בישראל. בתפקיד זה נשא עד לשנת 1959. בשנת 1962 פעל להשכנת שלום בין מושב בקוע לקיבוץ הראל, לאחר קטטה אלימה שפרצה בין חברי שני המשקים. ב-1965, לאחר שאוחדה מועצת גיזו עם מועצות סמוכות אל המועצה האזורית מטה יהודה, התמנה לסגן ראש המועצה. הוא היה אחראי על פיתוח ובנייה, ובין השאר קידם מיזם לשימוש בשפכי ירושלים להשקיה במשקי המועצה. באותן שנים שימש כגזבר קיבוץ הראל. במלחמת ששת הימים השתתף בכיבוש מובלעת לטרון.

לאחר צאתו לגמלאות ועד ימיו האחרונים היה פעיל במועדון הוותיקים של הקיבוץ "וורנדה", במסגרתו ארגן טיולים ואירועים, והקים את "אוהל הראשונים" – יד זיכרון למקימי הקיבוץ.

נפטר ב-6 בנובמבר 2017, ונקבר בבית הקברות בקיבוצו.

## חיים אישיים
בשנת 1951 נישא לאביטל, בת הגרעין המייסד של הקיבוץ ומייסדת הארכיון שלו. לזוג נולדו ארבעה ילדים. לאחר פטירתה היה בזוגיות עם שרקה.

## קישורים חיצוניים
* יוסי מוצ‘ניק – קורות חייו, באתר קיבוץ נחשון
* 

## הערות שוליים

קטגוריה:ראשי מועצות אזוריות מטה יהודה, אבן העזר, גיזו, הרי יהודה והאלה
קטגוריה:סגני ראשי רשויות מקומיות בישראל
קטגוריה:מייסדי קיבוצים
קטגוריה:מזכירי קיבוצים
קטגוריה:נחשון (קיבוץ): אישים
קטגוריה:אישים הקבורים בנחשון
קטגוריה:בוגרי השומר הצעיר
קטגוריה:פעילי מפ"ם
קטגוריה:חיילי צה"ל במלחמת ששת הימים
קטגוריה:ישראלים ילידי פולין
קטגוריה:אנשי העלייה החמישית
קטגוריה:ישראלים שנולדו ב-1930
קטגוריה:ישראלים שנפטרו ב-2017